
» Pancreas suos etiam patitur morbos qui 
» maximam toti corpori noxam inferre 
» possunt ». 

River. Op. med. p. 314. 



l^uamvis, hodierno oevo , pathologicae po- 
tissimum anatomiae ope, morbosarum interno- 
rum organorum adfectionum diagnosis clarius 
quam elapsis temporibus elucescat, inficiari tamcn 
nequit pancrcatis lacsionum cognitionem obscu- 
ris adhuc tenebris circumvolvi, et licet frequen- 
tissimae, teste Riverio (1), esse consueverint, 
cognilu diffxcilissimas esse, et majori ex parU 
ex dissectis cadaveribus tantum patefieri. Quid 
quod a nulla alia causa pendere quam a pan- 
creatis situ et natura clarissimus Rahnius au- 
ctor est. » Situs enim pancreatis, inquit ille , 
» in loco quammaxime recondito, ubi digitis 

(1) Op. mcd. p. Wt. 

» explorari non potest , et arctissima ejus 
» cum vicinis partibus connexio, faciunt ut pan- 
» creatis morbi difticillime cognoscantur. Hinc 
» saepe inflamniatio, dolor, scirrhus pancreatis 
» cum alio morbo confundilur, quid saepe nec 
» laesac functiones , nec alia symptomata in- 
» dicant quod hoc viscus adfectum sit (i) ». 
Attamen non est reticendum id quoque hujusce 
morborum pancreatis ignorantiae in causa esse, 
quod parum illius adfectionum studio indulxis- 
sent medici , nam postquam majorem in po- 
sterum diligentiam adhibuere, eo facilius pan- 
creatis morbos ab aliorum organorum pathc- 
matibus discriminari coeperunt. Verum nondum 
adeo perductae fuerunt hucusque res, ut magnae 
adhuc non supersint lacunae. Quapropter pro 
inaugurali dissertatione argumentum pertractan- 
dum selecturus , in illud facile adductus fui 
consilium , quod nullum aliud votis melius re- 
sponderet quam de morbis pancreatis disce- 
ptare. Quum vero ex anatomica et physiologica 
organi cognitione magis ejusdem pathologia 
elucescat , disceptatiunculam tres in partes 
scindere non sum cunctatus , quaritm 

Prior — Anatomicam pancrearis descriptio- 
neni exponat , 

(I) l)i*s. Dc Paocreate. 

Altera zz: lllius functiones, sive physiolo- 
giam tradat , 

Tertia denique, et posterior morbosas vi- 
sceris conditiones , sive ipsius pathologiaui 
perpendat. 

PARS PRIOR 



ANATOMICA pancreatis dbscriptio. 

Pancreas , viscus impar, in abdominis cavo 
reconditum , posteriorem regionis epigastricac 
partem occupat , sub stomacho transversim 
pendet , intestino duodeno accumbit , rachidi , 
prope duodecimam vertebram dorsalem, insi- 
det. Anterius superiore mesocoli transversi la- 
mina , nec non ventriculi et prima intestini 
duodeni portione, interdum etiam a lobo he- 
patis sinistro obtegitur. Posterius vasa mesen- 
terica superiora, arteriam aortam , venam ca- 
vam, plexus nervosos et lymphaticos, regionis, 
quam occupat, attingit. lnferius tertiae respon- 
det duodeni portioni , et superius iterum cum 
ventriculo connectitur. Sinistrum latus versus, 
ad lienem usque pervenit, ad dexteram cum 
altera jungitur duodeni portione. 

Figuram praesefert variain s irregularcm , 
oblongam, cum animalis liugua, juxta non- 

nullos auatomico8 , similitiulinem praebentem , 
transversim directum , ab anteriore ad posti- 
cam partem aliquantisper compressam. Binas 
obfert superficies, anteriorem alteram superiori 
mesocoli transversi laminae, vcntriculo et pri- 
mae duodeni portiunculae rcspondentem, alte- 
ram posteriorem , in qua sulcus inest , per 
quem vasa splenica transitum obtinent, quaeque 
cum vasis meseutericis superioribus , aorta et 
cava relationem habet. Duosque praebet mar- 
gincs , superiorem , quem arteria coeliaca re- 
ptat, inferiorem tertiae duodeni portioni insi- 
dentem. Altera ex ejusdem cxtremitatibus ad 
loevum vcrgit lalus , splcni adpropinquatur 
cum quo jungitur laxi opc tcxtus cellularis. 
Subtilis admodum est , ct cauda pancreatis 
apud anatomicos passim audit. Majoris cst vo- 
luminis dextera, secundae duodeni intestinac 
flexioni adbaerens, subrotunda, caput pancreatis 
dicta. Parvum sub ipsa corpus glandulare ut- 
pluriinum cernitur, ejusdcm ac pancreas natu- 
rae, parvus pancreas , pancreas minor nun- 
cupatus, primum a Warthon memoratus, et 
dcinde a Winslow recte descriptus. 

Pancreas generatim quinque vel sex polli- 
cum longitudiuem assequitur , et quatuor vel 
sex unciarum pondus attingit. Variat tainen 
muitimode in diversis individuis tuin longitu- 

do, tum volunieii ejusdem. Ex observationibus 
reapse a clarissimo Beeourt institutis constat 
pancreatis longitudinem a 4. % ad 13 poliices 
diferre. Caudae latitudo modo ad 6 lineas modo 
ad tres usque pollices extendi; capitis e con- 
tra a pollice uno cum dimidio ad pollices 
quinque, istiusque crassities a tribus ad novem 
lineas. Gomuniores autem dimensiones , juxta 
praefatum auctorem (1) , sequentes essent : 
Longitudo totius pancreatis Poll. 8. iin. — 

Latitudo capitis » 2. » 6 

Latitudo caudae » 1. » 6 

Crassities capitis . . . . » — »6 
Pondus , quod ad qualuor vel sex uncias 
adscendere declaravimus, minus in tabidis esse, 
et binas tantum uncias attingere praestantis- 
simus Sauvagesius auctor est (2). 

Yiscus, de quo loquimur , colore albo-fla- 
vo-griseo in rubelluui nitente instruitur, te- 
xturaque poliet duriore , granulosa , globosa , 
salivalium giandularum texturae admodum ho- 
mologa , a quibus imo nullomodo discrepare 
videtur , nisi volumine terve, quaterve majore, 
et ex eo quod parviores recipit arterias , nul- 
lisque reptatur cerebralibus nervis (3). Com- 

(1) Efrem. de!!c scienz. med. Dic. 1836 p. 377. 

(2) Nos. melbod. t. 2 p. m 

(3) Magendie. Comp. elem. di Fisiol. U 3 p. 203. 

plurimis revera ipse lobis conflatur , qui ite- 
rum in lobulos minores sejunguntur, usque- 
dum granulorum volumen assequuntur in glo- 
mera dispositorum , cellulosi ope textus inter 
sc junctorum, ex quibus singulis granulis par- 
vus exsurgit ductulus in majorem confluens , 
atque ad canalis , sic dicti , pancreatici for- 
mationem symbolam quisque conferens. 

Et pancreas pollet reapse ductu a Wirsun- 
gio detecto , et hinc canalis Wirsungiani no- 
mine salutato, qui ex mox memoratis granulis 
originem ducit, multiplicibus parvioribus cana- 
liculis componitur, in pancreatis substantia ser- 
pit, a loevo ad dexterum versus latus decur- 
sum tenet, majus paulatim lumen aquirens, 
usquedum ad intestinum duodenum pcrvenit, 
in quo suum habet finem. Perquam parvus ubi 
exordia capit hic ductus, prope duedenum scri- 
ptorii calami magnitudinem aequans, lineae 
unius cum dimidia diametrum ofTert. In de- 
cursu, quem tenet, alios continuo canaliculos 
recipit, qui ad rectum angulum in eodem in- 
seruntur , et ad illius capacitatem adaugen- 
dum conferunt. Ad duodenum perventus huju- 
sce membranas intestini , tres vel quatuor in- 
fra pylorum pollices, perreptat, postquam parvi 
pancreatis excretorem acceperit ductulura. Pal- 
lidiorem et magis albidum quam pancreas co- 

lorem ostendit, solidioribusque parietibus con- 
flatur. 

Non desiderantur in pancreate vasa sangui- 
nea et lymphatica, nec surculi nervei. 

Quae ad pancreatem repunt arteriae parvae, 
sed multiplices sunt, multiplicemque originem 
ducunt, quippe quae ab arteriis coeliaca, sple- 
nica , mesenterica superiore , gastro-epiploica 
dextera , coronaria ventriculi , et capsuiaribus 
sinistris oriuntur. Omnium vero major, magis- 
que constans, est arteria pancreatica, ut vo- 
cant , transversalis , quae generatim ab hepa- 
tica procedit, licet interdum ab arteria mesen- 
terica superiore prosiliat. Quae post hanc ma- 
jiis referunt lumen sunt ramuli ab arteria 
splenica procedentes. 

Tenae eundem ac arteriae decursum tenent, 
atque in mesentericam superiorem et spleni- 
cam desinunt. 

Nervi plexuum hepatici , splenici et mesen- 
terici superioris propagines sistunt. 

Vasa lymphatica cum lymphaticis lienis et 
ventriculi vasibus junguntur. 

PARS ALTERA 

PANCREATIS PHYSI0L06IA. 

Postquam tali ratione anatomicam pancrcatis 
descriptionem confecimus, organon, de quo est 
sermo, physiologico sub adspectu est perpen- 
dendum. Et hic omnium primo adnotandum 
occurrit pancreatis functionem nonnisi tempo- 
ribus non admodum longinquis detectam fuisse, 
veteribus enim obscura admodum evadcbat , 
quin imo eos omnino latebat. Non aliud rea- 
pse pancreati officium incumbere contendebant 
illi quam hoc ut va*a fukiret ue ruptioni$ 
periculo exponerentur , atque ut ventrieuto 
esset pulvinaris imtar ne nimium repletui a 
vertebrarum duritie loederetur. Postquam vero 
per cadaverum sectiones non modo anatomicae 
viscemm conditioncs magis magisque perfectae 
evaserunt , sed etiam eorundem functiones 
clarius innotescere coeperunt, et quae pancrea- 
tis oflicium circumvolvebant tenebrae paulatim 
evanuere, ejusdemque functio maxima sub luce 
posita fuit. Hinc vetustiori oevo jam Sylvius 
de la Boe pancreatis studio satagens illum hu- 
moris cujusdam secretioni incumbere docuit , 
quem quidem humorem maximum in animali 

oeconomia respectum mereri tradidit, quippe 
qui una cum bile et pituita humorum trium- 
viratum constituit quo corpus regitur , atque 
ex quorum temperie tnixtioneque et elementi 
effervescentia , non digestionis modo sed ipsa 
quoque vitae atque sanitatis ratio est dedu- 
cenda, sicut e contrario ex eorum intemperie 
et nimia abundantia omnes omnium morbo- 
rum causae,'imo sanandi ratio sunt eruen- 
dae (\). Perillustris quoque Riverius pancrea- 
tis functionem agnovit, magnique momenti de- 
clarat, et postquam tradiderit Fernelium saepe 
in mesenterio plurimorum morborum causas 
latere docuisse, Sylviumque id viscus utpote 
infinitorum malorum parentem criminatum esse, 
idem de pancreate esse repetendum praecipit, 
sunt enim, subdit is , parles illae ignobilio- 
res, et veluti corporis sentina ad quam mem- 
bra nobiliora escrementa sua deponunt (2). 

Ast plura hujuscemodi silentio lubenti ani- 
mo praetereuntes, verum pancreatis usum tra- 
dituri, cum omnibus recentioribus physiologis 
in hoc sistere admittemus, quod hoc organon, 
humoris cujusdam peculiaris secretioni et ex- 
cretioni incumbat, qui «ucct vel humoris pon- 

(1) Frid. Hoffmann De Duod. mult. mal. causa. Opusc. 
pathol pract. p. 158. 

(2) Op. cit. p. M2. 

creatici, sive hjmphae pancreaticae nomine in- 
signitus, propter maximam visceris, in quo ef- 
formatur, eum glandulis salivalibus tcxturae 
analogiam , maximam refert cum liquore in 
istis secreto similitudinem. Re quidem vera in 
granulis sive acinulis, ex quibus pancreatem 
componi superius monuimus secernitur conti- 
nuo, tempore vero digestionis, monente Neu- 
tero (i), majori quantitate, humor, qui canali- 
culorum, quae memoravimus, ope, in majores 
canaies vehitur, donec in pancreatico ductu 
collectus, ad intestinum duodemum, in quo 
eflunditur, transfertur. Hic bili et chylo in 
ipsum intestinum effluentibus , cumque ipsis 
tum perfectiori chylopojesi, tum indirecte sal- 
tem haematopojesi famulatur. 

Est autem succus pancreaticus humor qui- 
dam salivae, ut diximus, admodum analogus , 
generatim limpidus, nonnumquam, Wepfero, 
Drelincourt, Brunner, Boerahave et Bohn te- 
stantibus, turbidus et opacus, sub-albidus vel 
incolor, aliquando in roseum nitens, densus, 
tenax, non spumosus , lente effluens. Sapore 
generatim vix sensibili praeditus est; alias le- 
viter sub salso scatet , mox* , docente Graefe , 
acido-salino pollet, mox e converso, Mayer prae- 
cipiente, alkalinum praebet. Atque haec sapo- 

(1) Fundam. med. pract. p. 8. 

ris diversitas in causa fuit ut nonnulli acidam 

cum Sylvio, alkalinam alii cum pracfato Maycr 

indolem lymphac pancreaticae tribuerent. Con- 

tinuam esse hujusce laticis secretionenv, et di- 

gestionis tempore y juxta Neuteri sententiam , 

copiosorem evadere , jam supra dictum est , 

ast quanam quantitate ille secernatur nondum 

evicerunt physiologorum pericula, discrepantes- 

que adhuc inter se inveniuntur eorum sen- 

tentiae , nonnulli enim per quamparva quanti- 

tate eflformari tradnnt, dum alii sat magna pa- 

rari contendunt. Quod postremum probabilius 

videtur si pancreatis volumcn considcrctur , 

cumqne salivalibus glandulis comparetur, mul- 

tiplicia, quae ad iUum reptant, sanguinea vasa 

memorentur , neque obliviscantur noxac ab 

illius defectu promanantes. 

Chemicae a clarissimis Levret et Lassaigne 

analysi subjcctus succus pancreaticus ab equo 

collcctus sequentia prodidit: 

Aquae 99, A 

Albuminac 

Muci .......... 

Materiei animalis solubilis in aqua 
— — — in alcohole 

Sodae liberac 

Chlorureti sodii 

— potasii 

Phosphatis calcis \ 

dOO — 

PARS TERTIA 

PANCRBATIS PATHOLOGIA. 

Hisce tali roodo relate ad pancreatis anatho- 
miaro et physioiogiam breviter exaratis, nunc 
ad illius pathologiam exponendam properare 
debemus. Asl hic locorum omnium primo repe- 
tendum est pancreatis morbos , licet frequen- 
tissimi sint, tamen parum cognitos et curatu 
dilTicillimos csse. » Le malattie del pancreate, 
» in scientiarum medicarum lexico scriptum re- 
» peritur, sono poco conosciute, ne vennero 
» per anco comprovate se non mediante Y aper- 
» tura del cadavere ... La situazione profonda 
» della ghiandola , il suo piccolo volume , la 
» poco sensibilita di cui gode, e gli organi 
» importanti dai quali trovasi circondata, sono 
» le principali cause che contribuiscono ad 
» oscurare la diagnosi delle sue afTezioni (i) ». 
Hoc jam Riverio assentiebantur clarissimi Vo- 
gel et Cullen, et praestantissimus Mondiere, 
qui perbellas de morbis pancreatis observatio- 
nes instituit, postquam exempla in medium 
protulisset Ribes qui scirrhum pancreatis pro 

(4) Dizioa. compeod. delle scienze med. t. 18 p. 473. 

pulmonali phthisi jndicavit , sequentia tradit: 
» Nello stato attuale delle scienze rimane an- 
» cora impossibile di potere distinguere le dif- 
» ferenti alterazioni ( pancrealis ) che V ana- 
» tomia patologica ha fatto conoscere fino al 
» presente (1) ». Quum enim , alibi addit 
ille, (2) organon quodvis magni momenti fun- 
ctiones explet, atque vitae exercitio plus mi- 
nusve nccessarias, quum vel ex minima orga- 
nica, quae in ipso contingat, modificatione mul- 
tiplices evolvuntur et manifcstae cum aliis or- 
ganis sympathiae , facili negotio ejusdem or- 
gani a physiologico statu aberrationes , morbi 
nimirum, dignosci queunt; quum vero organon 
istud, quemadmodum de pancreate evenit, pro- 
fundius in corporis caveis insidet, parvas habet 
cum aliis visceribus relationes, ab organis 
quae magnam in vitae exercitio symbolam sibi 
vindicant, circumdatur, ejusdemque vel maxi- 
mae degenerationes nec propria, nec eviden- 
tiora phaenomena produnt, et perraro mortis 
in causa fiunt, perarduum profecto illius pathe- 
mata cognoscere, evadere debet. 

Nos pancreatis morbos cxposituri ab illius 
phlogosi gressus movere non dubitamus, quip- 

(4) Bffcm. deile scienze med. 

(2) irchiv. gCner. de med. Mai. 1836. 

pe quae et frequentissiina prae ceteris adfectio- 
nibus sit, et potissima, quibus pancreas ten- 
tatur, alteralionum scaturigo, et unicum forsan 
sistat hujus visceris morbum qui apta instituta 
therapia profligari potest. 

PANCREATITIS. 

Pancreatis ergo inflammatio pancreatitis vel 
puncreitis apud nosologos audit, et acutum 
vel chronicum habere queit decursum, acuta, 
videlicet, vel lenta aut chronica est. 

Pancreatitis acuta modo primaria ratione 
cvohitur, et idiopathica sive protopathica di- 
citur, modo phlogoseos vicinorum organorum, 
(ventriculi, intestinorum, hepalis, lienis) con- 
sectaneum sistit, et secundaria , sympathica , 
deuteropathica nuncupatur. Generatim levioris 
sub morbi specie manifestatur, quapropter sub- 
phlogosis potius quam vera inflammatio a cla- 
rissimo Becourt declaratur. Interdum tamen 
gravioribus stipatur phacnomenis. Perdifficilem 
semper cognitu esse praecipit praeclarissimus 
Raimannus (1), qui pariter perraram esse con- 
tendit, contra praelaudati Mondiere sententiam, 
qui eam frequentcr occurrere tuetur. 

(4) Man. di pat. e ter. med. spec. t. 4 p. 340. 

Pancreatitide laborantes plus minus vehe- 
menti in illa abdominis regione, in qua adfe- 
ctum organon insidet, dolore torquentur, qui 
quidem dolor variam ostendit indolem , modo 
comprimens, vel pulsans , vel quidem , licet 
rarius, lacerans est. Sub quavis abdominis con- 
trectatione admodum adaugetur hic dolor , 
quemadmodum sub corporis motibus, subque 
trunci erectione , dum e converso sub flexione 
mitior evadit. Quod constans minime est, ali- 
quando enim contrarium prorsus obtinet. Pres- 
sionis porro et ardoris sensum in cpigastrica 
regione experiuntur aegri , ardorque iste a ven- 
triculo ad os per oesophagum haud raro diffun- 
ditur. Ingens deinde sitis praesto est, cum 
inexplebili frigidorum potuum desiderio. Hanc 
vero explere prohibent nausea et vomitus ex 
quibuscumque ingestis facile oriundus. Vomi- 
tus autem solemne praestat in pancreatitide 
phoenomenon , nec modo ab assumptis gigni-» 
tur, verum etiam sponte locum obtinet, perti- 
nax, permolestus, cum peculiaris materiei eva- 
cuatione, liquidae, sub-albidae , spumosae, te- 
nuis, insipidae vel peculiari instructae sapore 
salino, sub-amaro, sub-acido , vel quidem aci- 
do. Materies haec , quae vomitu ejicitur, ma- 
gnam , docente Rahn, cum saliva simiiitudinem 
refet, magnumque ad morborum pancreatis 

diagnosim auxilium suppeditat. Quemadmodum 
in morbosis salivalium glandularum adfectioni- 
bus pancreas in morbosam compassionem per- 
ducitur, in istius organi phlogosi sympatice et 
illae glandulae patiuntur, unde copiosior obti- 
net salivalis humoris secretio, cum frequenti 
expuitione; quod J. P. Frank, Magean, For- 
ce, Berthomien, Poliniere , et Gelsen obser- 
vasse testantur. Alias tamen contrarium locum 
habet, et tunc magna oris et faucium ariditas 
adnotatur. Anorexia et ructus hisce porro ad- 
duutur, nec permolesta in regione epigastrica 
auxieta8 desideratur, quae aegros maxime an- 
git. Alvus modo constipata cernitur, modo 
diarrhoice fluit , et notatu dignum est quod 
saepenumero antaganismus quidam observatur 
inter alvinarum excretionum numerum et qua- 
litatem et quantitatem praefatae materiae liqui- 
dae per vomitum emissae aut a glandulis sali- 
valibus elaboratae. Urinae parcae et rubrae, 
sicuti in ceteris inflammationibus, conspiciuntur. 
Interim febris quoque morbosis hisce phoeno- 
menis comitem se facit, characteris plerumque 
remiltentis , cum ariditate et calore cutis , 
cumque pulsu duro, conlracto, et frequenti. 

Chronica pancreatitis eisdem ferme sympto- 
matibus stipatur, et nonnisi gradu et lentiori 
decursu ab acuta diferre videtur. Dolor in ista 

magis obtU8U8 est , minus violentus , profua- 
diori quasi insideat loco difficilius sub attactu 
excitatur, ad ventriculum et dexterum hypo- 
chondrium cxtenditur, atque ad intervalla re- 
currere consuescit. Vomitus quoque initio sal- 
tem morbi rarius occurrit, progressu tamen 
temporis frequentior evadit, numquam tamen 
adeo ut in acuta pancreitide. Eisdem ac in 
illa substantiis constituitur. Clarissimus Heine- 
ken quemdam hoc morbo detentum observa- 
vit, qui quovis mane liquidam quandam ma- 
teriem salivae muco commixtae admodum ana- 
logara vomitu ejiciebat , donec potum caiidum 
assumeret , quo facto per integrum diem bene 
se habebat. Simile perillustri Mondiere in ho- 
mine 42 annos nato exemplum se obtulit. Ejus- 
dem humoris evacuatio haud raro per alvum lo- 
cum habet. Anxietas porro, et ardoris sensus et 
hoc in casu percipiuntur, quid quod vix non 
constans est, adeo ut in lenta pancreatis phlo* 
gosi piroseos causam praeclarissimus Doctor 
Gonti reponere non sit cunctatus. 

Progrediente vero morbo, et pancreate in 
organicas degenerationes nitente, augetur il- 
lius volumen, et consensualia phoenomena plu- 
ra in conspectum se produnt. Gompressa hac 
de causa arteria aorta, vehementes interdum 
in abdomine pulsationes oriuntur hujus vasis 

aneurysma simulantes. Rilis per ductus bilia- 
res cursu eadem ratione praepedito, icterus 
locum obtinet, succique nutrititii per vasa 
chylifera absorptione retardata, maxima corpo- 
ris emaciatio paulatim generatur. Inferiorum 
extremitatum oedema, ascites et ipse catholi- 
cus hydrops hujusce causae nonnumquam ef- 
fectum sistunt. Augetur proinde praecordiorum 
anxietas, tumor major minorve, durus renitens 
in regione super-umbilicali adparet, exasperatur 
quammaxime dolor , qui aegros pedibus con- 
sistere, vel dum consident, truncum erigere 
vetat. Tussis quoque non desideratur, et jam 
febris cum hecticae characteribus consociatur, 
quae, tremoribus convulsivis obortis, macie in 
diem aucta , vomitu et diarrhoea profusioribus 
et vix non continuis factis , optatam deniquae 
aegris adducit mortem. 

Maxima , quae pancreatem inter et glandu- 
las salivales inest sympathia, ex iis, quae huc 
usque retulimus , luculenter patet. Jd aulem a 
nonnullis medicorum observationibus magis 
adhuc conGrmatur, adeo ut extra omnem dubi- 
tationis aleam positum sit. Qua de re memoratu 
digna profecto est praelaudati Couti obiervatio, 
qua constat iu quadam epidemica parotitidum 
constitutione pancreatis quoque phlo^osim con- 
stanter consociari observatum fuisse (1). Hoe 

(I) Giorn. delle Scieozc mcd. Fasc. di Marzo c Aprile !837. 

ipsum veru nil aliud magis comprabat quam 
loorbi historia a clarissimo Mondiere prolata , 
quamque hic locorum breviter exponere statui- 
mus. — Agitur de muliere vigesimum vitae 
annum agente, quae utero dum gerebat, in 
syphilidem offendit. Partu expleto, deuto-chlo- 
rureti hydrargyri ope syphilide sanata fuit, 
ast paulo post, evanitis jam omnibus his sym- 
ptomatibus, et mercurii usu derelicto, phthia- 
lismo correpta est tam copioso, ut quatuor sa- 
livae libras in nichthemero emitteret. Aptis 
suppeditatis medicaminibus , salivatio paulatim 
minuebatur, sed alvus eadem ratione frequeu- 
tius deponcbatur, ita ut, phthialismo abeunte, 
immodice fluere coeperit. Puisus centum et quin- 
decim ictus praebebat ; sitis est orta cum ano- 
rexia et faucium ardore., et vomendi nisu. Ab- 
domen tensum in epigastrica potissimum re- 
gione, ubi calor adauctus, et dolor percipieba- 
tur fixus, constans , obtusus, profundus, ad 
dexterum vergens hypochondrium, ventriculo 
repleto adaugendus. Quinque hoc in statu tran- 
sactis diebus , vomitus surrexit biliosus , licet 
aliquod jam haberetur malorum icnimen; do- 
lor autem semper urgebat supra-umbiiicalem 
regionem occupans, adeo vehemens ut decubi- 
tum in dorso ct sinistro lalcre praepcdiret. 
AJvus tamen diarrhoica manebal , et triginta 

habebantur in die evacuationes y materiebus 
aqueis subflavis salivae perquarn similibus 
conflatae. Aliquo cum levamine remedia amaro- 
tonica propinata fuere, obtentum vero emolu- 
mentum breve admodum fuit, nam, paroxismo 
febrili oborto, diarrhoea iterum in conspectum 
se prodidit. Subsequenti nocte pungens in epi- 
gastrio dolor est enatus, quem tussis et or- 
thopnaea sunt consecutae. Yena noctu secata 
fuit, et mane parotides iterum tumere conspi- 
ciebantur, calidae, vehementer dolentes , cum 
oris siccitate et pulsibus parvis. Vespere respi- 
ratio stertorosa fit, anxietas summa, pulsus 
intermittentes; frigent extrema; facies hipo- 
cratica evadit, et mors infaustam claudit sce- 
nam. Dissecto cadavere, pancreas tumidus in- 
ventus est, in dextero praesertim latere, ma- 
gis, quam normali sub conditione, consistens 
et ruber; eoque cultro inciso, plurimae san- 
guinis guttuiae fluere cernebantur, quae col- 
lectae octo unciarum pondus aequerunt. Pa- 
rotides quoque phlogoseos vestigia obfere- 
bant (1). 

Pancreitidi gignendae pares haberi debent 
causae omncs, quae aliorum organorum phlogo- 
ses producere valent. Praeprimis autem cri- 

(1) Bffem. delle scieuzc med. Fasc. 7 p. 63. 

minandae veniunt contusiones abdomini illatae, 
vicissitudines athmosphericae , frigus incaute 
susceptum, vicinorum organorum, vei glandu- 
larium salivalium phlogosis. Graviditas, diu- 
turnus chinae-chinae usus, materiei rheumati- 
cae, variolarum, morbillorum metastases, hy- 
pochondriasis et hysterismus, juxta Mondiere 
sententiam hoc censu enumerandae veniunt. 
Emeticorum et drasticorum , nec non liquo- 
rum spirituosorum abusus magnam in hoc mor- 
bo producendo symbolam conferunt. Fleisch- 
mann haereditariam quamdam dispositionem 
admisit. Ccleberrimus Hildenbrand nicotianae 
tabaci fumum , in iis potissimum qui frequen- 
tius expuunt , nigro lapillo designat. Mercuria- 
lium vero praeparatorum administratio maxi- 
mam prae ceteris momentis spartam sibi vin- 
dicare jam pluries laudato Mondiere vix non 
omnes assentiunt medicinae scriptores. 

Pancreatitis acuta modo resolvitur, modo in 
suppuralionem, gangraenam sphacelumque abit. 
Raro per se mortem affert, raro quoque per- 
fectam sanationem attingit. Hunc exitum nactus 
est morbus in sene de quo loquitur Percival. 
Ghronica periculosior ex eo fit, quod diutissi- 
me generatim durat, organicasque plerumque 
degenerationes parit. 

Methodus antiphlogistica , morbi gradui re- 

spondens, pancreatidi medetur. Hinc vena se- 
canda , hyrudines admovendae , cucurbitulae 
profunde incidendae sunt. Purgantia proinde, 
praesertim leniora et praeprimis ex vegetabilium 
regno deprompta , tamarindorum fructus , cas- 
sia, manna, aloes , rheum , sunt propinan- 
da. Proto-chloruretum hydrargyri quod magnas 
suppetias afTerrc docet jam memoratus Doclor 
Conti cauta nisi manu adhibendum esse cen- 
semus. Martialia quoque magno cum aegrorum 
emolumeuto usurpari queunt. Morbo ad len- 
tum decursum nitente, solventia suum habent 
locum, et murias barytae, et joduretum potas- 
sae haud parvas sibi promeruerunt laudes. Po- 
tionum acido clorydrico acidulatarum ope opti- 
mos obtinuisse eftectus testatur Eysiug, qui 
pariter frictiones cum balsamo peruviano in 
alchoole soluto maxime eommendat. Revellentia, 
non excepta moxa, et balnea, praesertim tepida, 
suos quoque laudatores inveniunt. Frictiones 
cum hydrojodate jodurato lixivae non absque 
emoiumento adhibuisse testatur Doctor Rotondi. 
Aquac minerales ferro scatentes utiiitate non 
carent. Denique, scopo palliativo, stramonium, 
hyosciamus niger , cicuta virosa , atropa bel- 
ladonna , subnitras bismuthi , oxydum zinci 
adhiberi possunt. 

Praefatus Doctor Rotondi gelatinas ex fuco 
crispo confectas pro nutrimento proponit. 

PANCREATIS SUPPURATIO. 



Inter exitus pancreatitidis suppurationem lo- 
cum habere posse superius monuimus. Utrum 
vero hoc reapse contingat in dubio haerent 
clarissimi Roux et Berard. Sed plures extant 
observationes quae id extra omnem dubitatio- 
nis aleam ponunt In puero pancreatem ex in- 
tegro 8uppuratum observavit Harles, in juvene 
diuturna cardialgia detento Gaultier. Baillie et 
Portal eandem invenerunt alterationem in ducK 
bus hominibu» pertinacissimo vomitu enecatis. 
Bouz in alio post pertinacissimos in epigastrio 
dolores vita functo. Heberden pancreatis Hkh 
s^essum reperiit in cadavere juvenis 20 anno- 
rum , qui atrocissimos in abdominis ambitu, 
pancreatis sede excepta/ dolores est passus 
cum spasmodicis intestinorum constrictionibus, 
musculorumque abdominalium contractionibus. 
Moulou in puella gastro-enteride perempta, in 
hernioso Schmachpfeffer , in puero , qui dorsi 
et lumborum cruciatibus diutius laboraverat, 
Patin , ingentes observarunt pancreatis ab- 
scessus. 



GANGRAENA ET SPHACBMS. 



Gangraena et Sphacelus rariores sunt pan- 
creaticae phlogoseos exitus, nihilotamen secius 
neque illorum exempla desiderantur. Mercato- 
ris historiam refert Portal, qui vehementibus 
ad intervalla doloribus abdominalibus supra- 
umbilicalem regionem occupantibus torquebatur. 
Dolores istos modo nausea et vomitus, modo 
diarrhoea praecedebat, aut subsequebatur. Post 
dies viginti extremo fato concessit. Sub cada- 
veris disectione pancreas in propatulum venit 
volumine adauctum , emollitum, coloris rubri 
violacei in nigrum nitentis , et saniem nigre- 
scentem, foetidam gementem. Pancreatem gan- 
graena adeo consumptum ut ejus vestigia vix 
conspicierentur invenit Bonetus in puero quem 
ascites et tympanites de vita abstulerant. Bar- 
bette organon, de quo loquimur, corruptum, imo 
ex integro sphacelatum observavit in sartore, 
qui quodcumque ingerebat una cum crassa pi- 
tuita vomitu ejiciebat. Nec diversimode se ha- 
hebat viscus istud in homine a Greiselio me- 
morato, qui abdominalibus doloribus frequen- 
ter tentabatur; de frigore in interioribus par- 
tibus derepente conquoestus, animi deliquia su- 
pervenerant, et intra oetodecim horarum spa- 
tium mortuus erat. 



KXULCERATIO. 



Exulceratio aliud est phlogoseos in pancreate 
productum. Pancreas, jam scripserat Zwinge- 
rus (i) , iniumescit, obrtruitur, induratur... 
atque ukere affligi potest. Celeberrimus Rai- 
mannus hanc admittit alterationem , quam 
phthiseos pancreaticae nomine insignivit De 
muliere mentionem habet Higmorus hysterica, 
atque epileptica , quae immanes dolores, ex~ 
quisitosque cruciatus diutissime passa est, 
donec extremum obiit diem. In cadavere unus 
pancreas male adfectus et exulceratus apparuit. 
Altera quoque mulier, 40 annos nata enormibus, 
referente Hasenohrl , pluries in die doloribus 
defatigabatur. Magna post immania tormenta 
sanguinis vi ex ore et naribus erumpente vi- 
tam cum morte commutavit. Pancreas durus , 
ulceribus hinc inde obsitus sub cadaveris se- 
ctione in apricum venit. Denique hoc viscus 
ulceratione defoedatum Blasius qnoque alia in 
foemina conspexit. m«morffi 4 r>j|< : ifrrft^ft in vh 
-roij|w>tI iirpfnns ^BiofnJ fifrr rtb Rmt^/oaB^fii 
-nnJiroi tmnxo !n7 "odiife«'«tt*t| i nl fi^-sQ tfh^fej 

(1) Theatr. pm. med. p. 886. 

HYPERTROPHIA ET ATROPHIA. 

Raro simplici hypertrophia laborat pancreas, 
saepe saepius enim una cum voluminis aug- 
mento ejusdem induratio vel scirrhosa degene- 
ratio locum habet. Riverius tamen jam adnota- 
verat in scorbuticis pancreatem volumine adau- 
ctum , quin alias se ostenderent alterationes , 
solemnem esse (i). Clarissimus Scwall argu- 
mentationibus et factis hoc extra omnem po- 
suit dubitationis aleam (2). Marjolin quoque 
hypertrophicum organon , de quo disserimus, 
observasse testantur (3). Berg denique in in- 
fante in lucem vix edito pancreatem voluminis 
illius quem puer duodccim annorum praebere 
potest invenisse tradit. 

Quemadmodum hypertrophia, atrophia laborare 
potest pancreas. Hujuscemodi alterationis exem- 
plum a Lobstein relatum habetur. Pancreatem 
atrophicum in subjecto ex tumore abdominis can- 
ceroso vita perfuncto invenit Guerin. Berian ean- 
dem reperiit alterationem in homine quem aor- 
tae aneurysma de vita tulerat, eamque frequen- 
ter, in iis qui hepatis scirrho vel cancro tentan- 

(1) Op. cit. p. 314. 

(2) Trat. dclle malat. dcl pancreas. 

(3) Diz. class. di med. int. ed est. Art. Pancreas. 

tur, observari Morgagnius auctor est. Iu cada- 
vere juvenis 20 annorum pancreatem adeo par- 
vum conspexit Engelins, ut novcm linearum 
longitudinem, trium quatuorve latitudinem tan- 
tum assequeretur. 

BMOLLITIO. 

Sive ob praegressam acutam vel lentam 
phlogosim, sive alia de causa emoliitionis pro- 
cessum subit aliquando pancreas, licet perraro 
hoc contingere fatendum sit. Schmaekpfeflero 
hujusmodi alteratio semel visa est in subjecto 
in quo pancreas spongiosus, quasi solo textu 
cellulari conficeretur, cernebatur. Portal bis 
eam invenit in pueris morbillo peremptis se- 
melque in juvene quem variolae confluentes 
enecaverant. Scorbuticis et scrofulosis non in- 
suetam esse hanc pancreatis conditionem Be- 
conrt tuetur. 

INDURATIO. 

Longe frequentius oppositum pancreatis sta- 
tum observare fas est, sed vix non semper, 
Sauvagesio et Baillie docentibus, scirrhosac 
degenerationis exordium sistit. Quamobrem nos 
de ea singillatim disserere omittimus , scirrhi 
descriptionem aggressuri. 

Nobiii 3 

SCIRRHUS BT CANCBR. 

Quum cancer sit constanter scirrhi conse- 
ctaneum, alterum ab altero hoc pancreatis pa- 
thema non seiungimus. 

Prae ceteris, quas hucusque memoravimus 
pancreatis abnormitates, quacque in posterum 
memorandae erunt, excepta phlogosi, cujus 
vix non omnes sunt soboles, induratio scir- 
rhosa frequentissima est. 

Pancreas scirrhosam degenerationem adeptus 
maximas parit organismo noxas, quin imo haud 
raro lethi inter atrocia tormenta causa fit. Ni- 
hilo tamcn secius ejusdem praesentiam digno- 
scere perarduum saepesaepius evadit negotium. 
Symptomata enim quae ab ipso prodoci con- 
sucscunt neque constantia sunt , neque talia 
ut aliarum adfectionum indicia non esse ne- 
queant. Hinc haud infrequenter cum alio mor- 
bo confunditur, neque insuetum est ex sola 
cadaveris authopsia innotescere. 

Scirrhi evolutionem praecedunt generatim 
acutae, frequentius lentae pancreatitidis notae, 
quae, postquam diutius perduraverint, manife- 
statur ut plurimum tumor regionem supra-um- 
bilicalem occupans, major minorve, durus reni- 
tens, vix non indolens. Augetur paulatim hujus 

tumori8 volumen, et jam per pressionem, quam 
supra proxima organa exercet, plura phoeno* 
mena sympathica ratione producit. Haec inter 
praeprimis memorari merentur quae a ventri- 
culo procedunt , pyrosis , nempe , et vomitus, 
qui quidem ex peculiaribus materiebus confla- 
tur , quae magnam , uti de pancrcatitide per- 
tractantes adnotavimus, ad morbi diagnosim ri- 
te superstruendam symbolam conferont. Phthia- 
lismus et salivalis, ut ita dicam, humoris per 
alvum dejectiones, quas solemnes in pancrea- 
tide declaravimus, et hic locum habent. Hisce 
adde peculiaris characteris dolorem, qui diver- 
sas abdominis partes exercet, sed regionem, 
quam pancreas occupat, utplurimum praedili- 
git. Hic dolor plus minus constans ad intervalla 
recurrit, ventriculo repleto augetur, diutissime 
angit, et id peculiaris habet quod corporis 
erectione valdopere intenditur. Non modo au- 
tem supra umbilicalem regionem detinet, sed 
ad latera quoque abdominis extenditur, quin 
imo ad pectus quoque difTunditur. In muliere 
pancreatis scirrho adfecta, cujus historiam re- 
fert praestantissimus Andral, immanes dolores, 
noctis praesertim tempore , totum abdomen , 
et hypochondrium praesertim sinistrum ingenti 
cruciatu dilacerabant, pancreatis situm immu- 
nem relinquentes. Superveniunt porro praecor- 

dialis anxietas , dyspnoea , tussis , cordis pal- 
pitatio. Nec icterus sacpe numero desideratur, 
nec cxtremitatum oedema , ut omittam corpo- 
ris tabescentiam, quae jam praesto est. Neque 
reticendum est profusas interdum haemorrha- 
gias a ventriculo vcl intestinis a scirrhoso pan- 
create originem ducere. Rahn , Portal, et Sal- 
madius aneurysmaticam aortam hac de causa 
observarunt , apoplexiamque exinde promanare 
adnotarunt. Baillie in muliere hoc morbo la- 
borante permolestum in coxa et crure torporis 
sensum potissimum uti phoenomenon advertit. 

Haec sunt quae ab auctoribus recensentur 
scyrrhi pancreatis symptomata, quae quam in- 
certa sint , et ad rectam diagnosim instituen- 
dam non suflicientia unusquilibet facile videt. 
Sed quid proderit recta morbi cognitio, si proh 
dolor ! quamcumque iste therapiam respuit ? 
Pancreatis reapse scirrhus insanabilem morbum 
constituit ; nonnisi palliativa ipsi aptatur me- 
dela ! 

Sub scirrhosa degeneratione pancreatis tex- 
tura valdopere alteratur, naturalem consuetum- 
que admittit adspectum , in massani albidam , 
duram, uniformem convertitur, pluresque inter- 
sectiones membranaceas, docente Baillie, prae- 
sefert. 

Ejusdem autem volumen nonnunquam minus 

normali evadit, generatim vero longe majus 
est, adeo ut ingentem aliquando molem asse- 
qnatur, quemadmodum Riolano prae ceteris vi- 
dere fuit, qui pancreatem scirrhosum hepatis 
volumen et pondus habentem observavit. 

INDURATIO CARTlLAGINBA. 

■ 

Lilienhein puellae historiam tradit , quae 
lymphatica constitutione praedita erat , se- 
gnetem agebat vitam , spasmodicisque, hyste- 
ricarum adinstar, pathematibus tentabatur. Al- 
vus praetermodum constipata erat; auorexia , 
ructus humoris subalbidi salivae similis ade- 
rant , aderantque nisus ad recendum et saliva- 
tio. In epigastrio tumor percipiebatur , durus, 
mobilis, initio indolens , admodum, sub tactu 
praesertim, sensibilis temporis progressu. Post 
immanes abdominis cruciatus mors iufaustam 
claudit scenam. Pancreas in massam duram , 
cartilagineam ex integro conversus erat, du- 
ctumque pancreaticum perfecte obliteratum prae- 
ferebat. Morgagnius et Schupmann similes al- 
terationes viderunt. 



Digitized by Google 



— 38 — 

PANCRBAS LAPIDBUS BT ARBNOSUS. 

Lapideum pancreatem in subjecto diabetis 
causa vita functo Cowley semel reperiit , nec 
alia habentur hujus modi exempla. 

In homine trigesimum annum agente , qui 
diutius contumacissimum intra umbilicum et 
cartilaginem mucronatam dolorem passus erat, 
tabidusque pcrierat , pancreas clarissimo Tis- 
soto triplo majorem, perquam durum , et are- 
naceum se ostendebaL 

DEGENBRATIO ADIPOSA. 

Adiposae pancreatis degenerationis exempla 
a Dupuytren et Lobstein praeprimis referuntur. 
Bis eam observavit Becourt, qui olim in altera 
tantum pancreatis plaga conspexit. Agebatur de 
sartore, qui ab octo dtebus ictericus evaserat; 
pulsus lente micabant ; aderant laxittido, an- 
xietas , oppressionis in epigastrio sensus , 
adpetitus jactura, cum urinis limpidis et aqueis. 
Supervenere pruritus cutis, diarrhoea, sitis 
ingens , cum atroci sub stomachi regione do- 
lore tactu adaugendo. Leypothimiae, cruentus- 
que vomitus infaustam clauserunt scenam. Pan- 

creatis caput scirrho detinebatur ; cetera ejus 
portio in textum adiposum erat conversa. 

Juvenis 22 annorum a tredecim mensibus 
febri lenta adflictabatur , quam deinde tussis, 
haemoptoe, tabes et hydrops sunt subsequutae. 
Disecto cadavere, tumor in propatulum venit 
ad capitis infantis magnitudinem accedens 
pancreate constitutus e pluribus invicem unitis 
corporibus compactus , et quasi racemosus , 
materiaque quadam sebacea scatens (4). 

• 

DEGBNERATIO CYSTICA. 

Cysticam degenerationem pancreatem quan- 
doque inire a pluries laudati Becourt observa- 
tione comprobatur. llle reapse cystidem in cor- 
pore et cauda pancreatis invenisse testatur , 
pueri quatuor annorum caput volumine aequan- 
tem. Parietes habebat haec cystis crassas, te- 
naces, albidas, manifeste fibrosos. 

TUMOR JN PANCRBATE SANGUINBUS. 

Clarissimus Stork mulieris mentionem habet, 
cui violenti vomitus causa , menstrua suppri- 
mebantur. Anxietatem exinde praecordialem , 

(4) Lieutaud. Hist. anat. mcd. t. 4. p. 243. 

cordisque palpitationem passa est ; in epigastrio 
pulsationis sensus percipiebatur ; ex quovis cor- 
poris motu leypothimia et syncope facile cor- 
ripiebatur. Supra umbilicum ingens paulatim 
tumor enatus est; anxietas aucta; leypothymiae 
crebriores factae. Pulsus vix perceptibiles ; su- 
dores frigidi , et brevi tempore mors. Necro- 
scopia instituta, nil aliud in apricum venit quam 
pancreas in ingentis voluminis tumorem con- 
versus, tredecim librarum pondus attingens, 
et sanguine farctus, partim soluto, partim 
grumoso et in organissationem nitente (4). 

DEGBNERATIO ENCEPHALOIDES. 

Nec cncephaloides metamorphosis pancreati 
aliena. Ter ipsam observavit Abercrombie, plu- 
ries Meriage et Laennec. Ast prae ceteris no- 
tatu digna videtur observatio a Duponchel re-' 
lata, militis cujusdam, cui, postquam diutius 
digestionis difficultate laborasset , tumor ovoi- 
deus, renitens supra umbilicum apparuit. Sub- 
jectis partibus tenaciter adhaerebat ; de die 
in diem augmentum capiebat ; vehementemque 
in epigastrio cum torporis sensu dolorem ex- 
citabat. Alvus jam primum diarrhoica , consti- 

[i) Aun. mcd. 1. p. 345. . 

pata est ; adpetitus dejectus ; non modo ab in 
gestis scd sponte vomitus oriebatur , quo li- 
qudr brunescens foetidissime rcdolens evacua- 
batur. Macie confectus extremam obiit diem. 
Pancreatis loco cystis in conspectum se pro- 
didit infantis capitis magnitudinem praebens , 
parietibus crassis , tenacibus conflata, mate- 
ria brunea grumoso sanguini analoga scatens, 
cui plurima cerebriformis substantiae frustula 
commiscebantur. 



TUBERCULOSIS. 



Tuberculosis , quae nullis parcit organismi 
partibus , in pancreate quoque , licet rarius , 
evolvitur. Vernier in muliere quae a longo 
jam tempore doloribus ad humeros, et caloris 
sensu in epigastrio adflictata fuerat, et tan- 
dem tabida e vita decesserat, pancreatem tu- 
berculis hinc inde scatentem invenit Glatigny 
in muliere 25 annorum similem alterationem 
aduotavit. Hujusmodi exempla a Mitivie, Mar- 
quis, Petit, Harles aliisque referuntur. . 

Clarissimi auctores postremo memorati ceu 
symptomata hujusce pathologicae conditionis 
sequentia exponunt; ructus acidos cum liquo- 
ris glutinosi salivae similis evacuatione ; diar- 

rhoeam; extremitatum oedema, phthialismum 
et profundum in epigastrio dolorem. 

Haec vero phoenomena tuberculosim potius* 
quam alias morbosas pancreatis conditiones 
significant ? 

MELANOSIS. 

Rarius adhuc quam tubercularis est mela- 
noticae materiei in pancreate depositio Nihilo- 
tamen secius nec ista Henry , Gohier , et 
Mackensie latuit. 

CALCULI. 

• 

Galculi e converso frequentius in pancreate 
eflformantur, et pluries istusmodi observationes 
apud Merklin, De Graef, Schurig, et Portal 
inveniuntur. Galeati in homine a diuturnis do~ 
loribus praecordialibus , anxietate, alvi consti- 
patione , ictero et vomitu pertinaci mulctato , 
pancreatis caput in saccum ovi gallinacei ma- 
gnitudinis conversum, et viginti calculis reple- 
tum observavit. Baillie in excretorio pancreatis 
ductu calculum nucis avellanae voluminis de- 
texiL Exempla similia apud Eller, Wollaston 
et Cowley memorantur. 

Calculorum paDcreaticorum analysis adeo ut 
omnia principia eorum constituentia recta di- 
gnoscantur, nondum hucusque instituta fuit. 

Quem supra memoravimus a Ballie repertus 
calculus calce carbonica conflabatur. Ex ejus- 
dem basi phosphate cum materie animali com- 
mixto illos utplurimum componi docuerunt alii. 

Quemadmodum aliarum pancreatis adfectio- 
num, illius calculorum diagnosis obscuris adhuc 
tenebris circumvolvitur. PraelaudatusBaillie eos 
dignosci non posse fatetur si parvi sint, pauci, 
aequalemque habent superficiem. Sin vero aspe- 
ri sint , et numero plures vel volumine majo- 
res , propter atroces , quos excitant , dolores, 
majoresque , quas parant organismo noxas, de 
illorum praesentia suspicionem probabilius ale- 
re licebit. Certior fiat res si eorum per alvum 
aut vomitum dejectio fortuito contigerit. Ast 
libenter repetimus certa, quae eos indicent 
signa , adhuc desiderari. 

VERMES. 

Mirum quidem est, sed non minus compro- 
batum, vermes iu pancreate existere possc. Bi- 
nae reapse extant observationes hoc evincentes; 
altera ab Eugel collecta ostendit pancreatem, 
cujtis non modo major dttctus, verum et mi- 

nores ramuli lumbricis scatebant ; altera a 
Lieutaud prolata mulierem respiciens febri epi- 
demica maligna enecatam, quae ductum pan- 
creaticum obferebat lumbrico huc adacto 06- 
turatum. 

m • 

VULNERA. 

Danturne pancreatis vulnera? Exempla desunt 
Reticendum tamen non est a periculis a Brun- 
nero super bruta animalia institutis compro- 
batum esse istiusmodi vulnera periculo prorsus 
vacare. 

RUPTUBA. 

Superest postremo loco ut pancreatis ruptu- 
rae mentionem habeamus, cujus nnica tantum 
agnoscitur observatio a Travers edita, quae 
mulierem respicit curru lapsam , et costarum 
fracturam perpessam. Paulo post vita decessit. 
Necroscopia pancreatem transversim laceratum 
ostendit 

Hisce nostram ad finem perduximus disser- 
tatiunculam. Si tali modo, quod nobis incum- 
bebat, muneri satisfecerimus , nostra expleta 
erunt vota. 

FINIS. 

THESES DEFENDENIXE 



• T 

•1« 

Insolationem pellagrae causam neutiquam 
sistere. 



II. 

Eodem modo quo balnea vina venus corrum- 
punt corpora sana: balnea vina venus dant 
corpora sana. 

III. 

Ingens gaudium saluti damnosum. 

IV. 

Morbi haud raro morborum medela. 

V. 

Opium in phlogosi nonnumquam usurpan- 
dum. 



vi. 

Nil inagis ad recte noscendos et curandos 
morbos confert, quam aeris, aquarum, loco- 
rumque cognitio. 



VII. 



Venena rite adhibita utpote medicamenta 
adhiberi possunt. 

